|  |  |
| --- | --- |
| Az előterjesztés tárgya: | **2./Tájékoztatás vagyonnyilatkozattételi kötelezettség teljesítéséről** |
| A napirend előterjesztője: | Dr. Balláné Rédics Klára képviselő, a Bizottság elnöke |
| Az előterjesztést készítette: | dr. Faragó-Szabó Melitta jegyző |
| Döntéshozatal módja: | egyszerű többséggel, nyílt szavazással |
| Melléklet: | --- |

**Tisztelt Képviselő-testület!**

Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 39.**§** (1) bekezdése alapján az önkormányzati **képviselő megválasztásától, majd ezt követően minden év január 1-jétől számított harminc napon belül a vagyonnyilatkozatot köteles tenni**. Az önkormányzati képviselő saját vagyonnyilatkozatához csatolni köteles a vele közös háztartásban élő házas- vagy élettársának, valamint gyermekének (e § tekintetében együtt: hozzátartozó) vagyonnyilatkozatát.

**A vagyonnyilatkozat tételének elmulasztása esetén – annak benyújtásáig – az önkormányzati képviselő e tisztségéből fakadó jogait nem gyakorolhatja, tiszteletdíjat, természetbeni juttatást, költségtérítést nem kaphat.**

A vagyonnyilatkozatot a szervezeti és működési szabályzatban erre kijelölt bizottság (a továbbiakban: vagyonnyilatkozat-vizsgáló bizottság) tartja nyilván és ellenőrzi. Az önkormányzat szervezeti és működési szabályzatáról szóló 5/2024. (IV. 26.) önkormányzati rendelet 52. §a- állandó bizottsággá az Ügyrendi Bizottságot jelöli ki, amely feladata- egyebek mellett- a vagyonnyilatkozatokkal kapcsolatos feladatok ellátása.

Mint az Ügyrendi Bizottság Elnöke, tájékoztatom a Tisztelt Képviselő-testületet, hogy **a vagyonnyilatkozat-tételi kötelezettségének a képviselő-testület minden tagja eleget tett.**

Kérem a Tisztelt Képviselő-testületet, hogy a tájékoztatást határozattal vegye tudomásul.

Zalaújlak, 2024. november 15.

Dr. Balláné Rédics Klára s.k.

az Ügyrendi Bizottság elnöke

***Határozati javaslat***

*Zalaújlak Község Önkormányzata Képviselő-testülete tudomásul veszi, hogy a képviselő-testület minden tagja 2024. október 31. napjáig eleget tett a 2024. évi vagyonnyilatkozat-tételi kötelezettségének.*

*Határidő: azonnal*

*Felelős: Dr. Balláné Rédics Klára, az Ügyrendi Bizottság elnöke*